
ŠILALĖS RAJONO SAVIVALDYBĖS
TARYBA


SPRENDIMAS
DĖL ŠILALĖS RAJONO SAVIVALDYBĖS KVĖDARNOS SENIŪNIJOS GRAŽJŪRIO KAIMO GATVĖS PAVADINIMO SUTEIKIMO IR KVĖDARNOS SENIŪNIJOS KVĖDARNOS MIESTELIO P. KAVALIAUSKO GATVĖS GEOGRAFINIŲ CHARAKTERISTIKŲ PAKEITIMO 

2026 m. lapkričio    d. Nr.  
Šilalė

Vadovaudamasi Lietuvos Respublikos teritorijos administracinių vienetų ir jų ribų įstatymo 9 straipsniu, Lietuvos Respublikos vietos savivaldos įstatymo 6 straipsnio 27 punktu, 15 straipsnio 2 dalies 26 punktu, įgyvendindama Adresų formavimo taisykles, patvirtintas Lietuvos Respublikos Vyriausybės 2002 m. gruodžio 23 d. nutarimu Nr. 2092 „Dėl Adresų formavimo taisyklių patvirtinimo“, vykdydama Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašą, patvirtintą Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, Šilalės rajono savivaldybės taryba n u s p r e n d ž i a: 
1. Suteikti Šilalės rajono savivaldybės Kvėdarnos seniūnijos Gražjūrio kaimo gatvei pavadinimą – Gražjūrio gatvė (pagal 1 priedą).
2. Pakeisti Šilalės rajono savivaldybės Kvėdarnos seniūnijos Kvėdarnos miestelio P. Kavaliausko gatvės geografines charakteristikas (pagal 2 priedą).
3. Pripažinti netekusiu galios 2026 m. spalio 29 d. sprendimo Nr. T1-198 „Dėl Šilalės rajono savivaldybės Kvėdarnos seniūnijos gatvių pavadinimų suteikimo“ 3 punktą ir šiuo punktu patvirtinto 2 priedo koordinačių žiniaraščio eilutes nuo B1 iki B20.
4. Paskelbti informaciją apie priimtą sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio sprendimo paskelbimo arba įteikimo suinteresuotam asmeniui dienos.

